cyanic-selkie/wikianc huggingface dataset:
נוקלאוזום
מבנה מסדר גבוה
מעבר לרמה זו, מבנה הכרומטין מאוד לא מובן, אולם הוצע שסיב ה-30nm מתארגן לתוך לולאות לאורך חלבון פיגום מרכזי, וכתוצאה מכך נוצר אאוכרומטין שניתן לתעתוק. דחיסה נוספת תגרום ליצירת הטרוכרומטין, שאותו לא ניתן לתעתק.
עיצוב מחדש של הנוקלאוזום
מספר תצפיות הראו שישנם אנזימים מסוימים המשנים את עמדת הנוקלאוזומים בניסוי (in vitro). היעוד שלהם הוא לחשוף מידע גנטי שמוחזק בתוך חלקיק הליבה של הנוקלאוזום כאשר התא זקוק לו. הוצע כי הנוקלאוזומים המעוצבים מחדש משנים לא רק עמדות על תבנית ה-DNA אלא שיש להם מבנים אחרים יציבים או יציבים למחצה. המצבים המשתנים הללו עשויים להיות נחוצים כדי שהתעתוק יתאפשר.
בלנטייר
תחבורה
את בלנטייר משרת נמל התעופה הבינלאומי צ'ילקה, הנמצא במרחק של כ-16 קילומטרים מהעיר. הנמל מציע טיסות לבירה לילונגווה ולמספר ערים חשובות נוספות בדרום ובמזרח אפריקה.
אליהו ראם
קורות חיים
בראשית המאה ה-20 הצטרף לצוות השחיטה שע"י בית הדין האשכנזי הירושלמי, ובשנת ה'תרפ"ז, 1927, התמנה כראש השוחטים ומורה ההוראה של בית המטבחיים הירושלמי. לאחר פטירת אחיו הגדול, הרב יונה ראם, התמנה במקומו כחבר "בית הדין לכל מקהלות האשכנזים בירושלים" ששכן בחורבת רבי יהודה החסיד, ובמקביל שימש כרב ומו"צ שכונת כרם (אין לבלבל עם שכונת "כרם אברהם" הסמוכה לה) בירושלים, תפקיד אותו ממלאים צאצאיו עד עצם היום הזה.
הילאוזאורוס
בתרבות
דינוזאור זה הופיע בסדרה הדינוזאורים!.
חוסר MTHFR
חוסר של האנזים MTHFR הוא מחלה תורשתית נפוצה באוכלוסייה.
הפגם הגנטי
באופן גס כ-שליש מהגנים בעולם נושאים את האלל הזה. לכן ברוב הקבוצות האתניות בעולם כ-10% מהאוכלוסייה הם הומוזיגוטים לאלל הפגום C677T, וכ-40% הם הטרוזיגוטים.
תופעות קליניות
פגמים מולדים: שיעור מעל הרגיל של פגמים בתעלה העיצבית כגון ספינה ביפידה, וכן מומים כמו שפה שסועה, חך שסוע.
אבחנה
שלב ג. בדיקת הגנים.
בנימין מנדלסון
ביוגרפיה
בשנת 1980 הוכר על ידי אוניברסיטת תל אביב בתרומתו המיוחדת לאנושות בהתפתחות תחום זה.
יחסי גרמניה–רוסיה
יחסים מוקדמים
במהלך הקרב על הקרח בשנת 1242 הביס הנסיך אלכסנדר נבסקי את אבירי המסדר הטבטוני, ובכך סיים את התפשטות המסדר מזרחה למשך המאה הבאה.
לאחר המלחמה
למרות האכזריות שהפגינו חיילי הצבא האדום כלפי האוכלוסייה האזרחית בסוף מלחמת העולם השנייה, החלה ברית המועצות בשיקום מזרח גרמניה על ידי הזרמת מזון לאוכלוסייה המקומית, אך חלק גדול ממפעלי התעשייה הכבדה הועברו לברית המועצות כפיצויי מלחמה.
יקותיאל יעקב נויבואר
לפני השואה
אחרי מלחמת העולם הראשונה עברה כל המשפחה לחוות הרמנסברג ליד רגנסבורג שבמחוז בוואריה בגרמניה. את החווה קנה הרמן כדי להקים ישיבה בראשה יעמוד בנו הרב יעקב יקותיאל. החווה שימשה כחוות הכשרה המשלבת בין לימודי קודש והכשרה חקלאית כהכנה לעלייתם של צעירים אלו לארץ ישראל. בחווה זו נולדה בתו חנה, הרביעית בילדיו ולימים פסלית הקרמיקה חנה יצחקי. שם החל להתעסק יותר במחקר ולימוד אחרים. בהכשרה התאסף חוג של תלמידים שלמדו תורה מפיו, וביניהם משה אונא. לצד הוראת התורה לאנשי ההכשרה, החל לעסוק במחקר והעמקת ידיעותיו, שם הגיע לידי הכרה כי כל התחומים יונקים זה מזה - הלכה ואגדה, מדרש ופילוסופיה, היסטוריה ופוסקים.
זירו 7
זירו 7 (באנגלית: Zero 7) הוא הרכב מוזיקה אלקטרונית בריטי אשר חברים בו הנרי בינס וסם הארדקר, ומתמקד בעיקר במוזיקת טריפ הופ, דאון-טמפו וצ'ילאאוט. ההרכב נוסד ב-1997 ומאז שיתף פעולה עם אמנים שונים כגון מוזס, סיה פרלר, טינה דיקו, סופי ברקר וחוזה גונזלס.
ביוגרפיה
בינס והארדקר החלו את הקריירה המוזיקלית שלהם בשנות ה-90 וזאת לאחר שלמדו את מקצוע הנדסת הקול. מקצוע זה שימש אותם בעבודתם עם ההרכב פט שופ בויז ורוברט פלאנט. בינס והארדקר יצרו קשר עם חברם ועמיתם למקצוע, נייג'ל גודריץ', שהיה באותו הזמן המפיק של להקת רדיוהד וביקשו ממנו קטעים של הלהקה על מנת שיוכלו להתאמן ולשפר את יכולתם בתחומם. התוצאה הייתה רמיקס לשיר בשם "Climbing Up the Walls" שהופיע בסינגל של להקת רדיוהד על גבי תקליט ויניל. הרמיקס אשר הושמע בתוכנית הרדיו של ג'יל פיטרסון דחף להכרה בהרכב וגרם לרמיקסים נוספים שזכו להצלחה ולהערכה.
בספטמבר 2009 הוציא ההרכב את אלבומו הרביעי:"yeah ghost". באלבום משתתפים בין היתר כוכב האלקטרו-ראפ הצעיר Rowdy Superstar, זמרת הג'אז והסול אסקה מטונגוואזי וזמרת הפולק מרתה טילסון. בנובמבר, במסגרת מסע ההופעות של האלבום הרביעי שלהם, הופיע ההרכב הופעה אחת בישראל.
הלוויית המלכה אליזבת השנייה
רקע
זו הפעם הראשונה בה נערך טקס הלוויה של מונרך במנזר וסטמינסטר, מאז ג'ורג' השני ב-1760. זו ההלוויה הממלכתית הראשונה בבריטניה מאז הלוויית וינסטון צ'רצ'יל שנערכה ב-1965. מבחינת המורכבות של תכנון לוגיסטי, פרוטוקול דיפלומטי ואבטחה, הלווייתה של אליזבת השנייה היא האירוע הגדול ביותר בבריטניה מאז הלוויית צ'רצ'יל, עם עד 500 נכבדים זרים, כולל ראשי מדינות, שצפויים להשתתף. עיתוי ההלוויה יאפשר לאורחים שמתכננים להגיע ל למחרת להגיע בזמן בטיסה מעבר לאוקיינוס האטלנטי. הזמנות יצאו לכל מדינה שעימה מקיימת בריטניה יחסים דיפלומטיים, למעט רוסיה (בשל פלישתה לאוקראינה), בלארוס, מיאנמר, סוריה, ונצואלה ואפגניסטן. משרד החוץ וחבר העמים טיפל בהזמנות, בתקשורת ובסידורי אבטחה באמצעות מטה חדש שהוקם, הכולל 300 פקידים שהובאו ממחלקות ממשל אחרות.
מהלך ההלוויה
בשעה 10:44 של יום ההלוויה (שעון לונדון), הועבר הארון מאולם ווסטמינסטר שבארמון למנזר ווסטמינסטר על כרכרת תותחים של הצי המלכותי, ובהתאם למסורת של כל הלוויה ממלכתית של מונרך מאז אדוארד השביעי, הכרכרה הובלה על ידי 142 מלחים של הצי המלכותי, כאשר המלך צ'ארלס השלישי וחברי משפחת המלוכה אחרים כמו גם בני ביתו של המלך צעדו מאחור. בני מלוכה שהופרשו או פרשו מהחובות המלכותיות, כמו הדוכס מיורק והדוכס מסאסקס, לא לבשו מדים צבאיים להלוויה הממלכתית. הארון הגיע למנזר ווסטמינסטר בשעה 10:52. לפני תחילת הטקס, פעמון הטנור צילצל 96 פעמים, אחת לדקה, ובעלי העיטורים הצבאיים הגבוהים וראשי הקהילות הדתיות נכנסו לחלל הכנסייה.
מחאות
פעילי זכויות אדם מחו על הזמנת נסיך הכתר של ערב הסעודית מוחמד בן סלמאן להלווייתה של אליזבת השנייה.
מטאלורג מגניטוגורסק
מטאלורג מגניטוגורסק (ברוסית: Хоккейный клуб «Металлу́рг» Магнитогорск) היא קבוצת הוקי קרח מקצוענית ממגניטוגורסק, רוסיה, המשחקת בליגת ה-KHL בה היא חברה ב"בית חרלמוב" שבחטיבה המזרחית.
הקבוצה נחשבת לאחת מקבוצות הפאר של מזרח אירופה ואחת מקבוצות ההוקי קרח המעוטרות ביותר בפדרציה הרוסית, לאחר שזכתה בשלוש אליפויות ובשלושה תארים אירופאיים בשני העשורים האחרונים. בליגת ה-KHL זכתה הקבוצה פעמיים בגביע גגארין - גביע האליפות של הליגה, האחרונה שבהן ב-2016.
משפט הסופרפוזיציה
משפט העוסק בניתוח מעגלים חשמליים, ולפיו התגובה (מתח או זרם) הכוללת של מערכת חשמלית ליניארית המורכבת מיותר מאשר מקור אחד, שווה לסכום האלגברי של התגובות עבור כל השפעת מקור בלתי תלוי במעגל, כאשר שאר המקורות הבלתי תלויים במעגל מאופסים. היתרון המרכזי של משפט זה טמון באפשרות לפרק את המעגל- מסובך ככל שיהיה- למעגלים פשוטים יותר, בהם נוכל לחשב את התגובה בצורה פשוטה, ובסופו של דבר להתייחס לתגובה הכוללת כסכום התגובות ה'קטנות' שחישבנו. למשל, עבור מעגל בעל מספר מקורות (מתח או זרם), בכל שלב נתייחס רק למקור אחד: את יתר מקורות הזרם נחליף בנתק, ואת יתר מקורות המתח נחליף בקצר. התגובה הכוללת של המעגל היא סכום התגובות שחושבו.
איי סנארס
גאוגרפיה
שטחם הכולל של האיים הוא 3.28 ק"מ בלבד, מהם 2.8 קמ"ר משתרעים בתחומי "האי הצפון-מזרחי" (North East Island). באי זה שוכנת הנקודה הגבוהה באיים הנישאת לגובה של 110 מטר. כ-5 ק"מ מערבית לאי הצפון מזרחי משתרעת קבוצת איים המכונה "השרשרת המערבית" (Western Chain), ואייה נקראים לפי סדר המספרים של השפה המאורית (Tahi - "אחד", Rua - "שתיים", Toru - "שלוש", Wha - "ארבע" ו-Rima - "חמש"). מאז שנת 1998 מוכרזים האיים כאתר מורשת עולמית כחלק מהאיים הסאב-אנטארקטיים של ניו זילנד.
האיים הם ביתם של מספר מיני עופות אנדמיים, שהידוע שבהם הוא המין פינגווין חסון וכן של מספר חסרי חוליות אנדמיים.
אוכמנית שחורה
פירות
מזה אלף שנים נעשה שימוש בפירות האוכמנית השחורה ברפואה מסורתית אירופאית. באוסטריה השתמשו באוכמניות שחורות כדי לטפל במחלות של צינור העיכול ובסוכרת, על ידי צריכה ישירה של הפרי, בדרך של חליטה או כליקר. תוספי תזונה צמחיים המופקים מאוכמניות שחורות משמשות לטיפול במחלות קרדיווסקולריות, סוכרת, שלשול ובמחלות אחרות.
ארנסט בלוך (מלחין)
אֶרנֶסט בלוך (באנגלית: Ernest Bloch; 24 ביולי 1880 ז'נבה, שווייץ – 15 ביולי 1959 פורטלנד, אורגון) היה מלחין יהודי-אמריקאי. נוסף לעבודתו כמלחין הייתה לבלוך קריירה אקדמית, שהגיעה לשיאה בהכרה בו כפרופסור אמריטוס על ידי אוניברסיטת ברקלי, ב־1952.
קורות חיים
את יסודות המוזיקה הקלאסית למד בלוך בארץ הולדתו, שווייץ, ואחר כך בקונסרבטוריון בבריסל, אצל אז'ן איזאיי. בהמשך השתלם בבית הספר הגבוה למוזיקה בפרנקפורט, גרמניה. הוא סייר ברחבי אירופה ולבסוף השתקע בארצות הברית בשנת 1916 וקיבל אזרחות אמריקאית בשנת 1924.
יצירותיו
יצירותיו המוקדמות של בלוך, ובכללן האופרה "מקבת'" (1910), מצביעות על השפעת האסכולה הגרמנית של ריכרד שטראוס מצד אחד וזו של האימפרסיוניזם בנוסח קלוד דביסי, מצד שני. יצירותיו המאוחרות יותר, ביניהן הנודעות ביותר שלו, מושפעות מן הליטורגיקה היהודית ובעיקר החסידית. ברוח זו חיבר את "שלמה" לצ'לו ותזמורת (1916), "סימפוניית ישראל" (1916), הפואמה הסימפונית לכינור ופסנתר "בעל שם" (1923) ובגרסה מאוחרת יותר לכינור ותזמורת, ואת "עבודת הקודש" (1933) לבריטון, מקהלה ותזמורת. בין יצירותיו האחרות: קונצ'רטו לכינור ולתזמורת, שכתב בשביל יוזף סיגטי, והרפסודיה "אמריקה" למקהלה ותזמורת.
קנזס סיטי צ'יפס
1999–2000
המאמן שוטנהיימר הגיש את התפטרותו לאחר עונת 1998, והוא הוחלף במאמן ההגנה ג'נתר קנינגהאם. המאמן לא הצליח לשחזר את ההצלחה ההגנתית שלו כמאמן ראשי, והוא הוביל את הצ'יפס למאזן 16-16 לאחר שתי עונות. סוף המאה ה-20 סגר את סיפור הדומיננטיות של הצ'יפס, כאשר הקווטרבארק המצטיין ריץ' גנון עבר ליריבה השנואה אוקלנד ריידרס ושחקן ההגנה המצטיין ניל סמית' ערק לשורות הדנוור ברונקוס. אך החדשות הגרועות ביותר הגיעו מהכוכב הבלתי מעורער של הצ'יפס, דרק תומאס. תומאס נפצע קשה בתאונת דרכים ב-23 בינואר 2000. הוא הועף מהרכב בו ישב ונשאר משותק. לאחר מספר שבועות, תומאס נפטר מסיבוכים בעקבות פציעתו. לאחר שתי עונות מאכזבות מאוד, גנת'ר קנינגהאם פוטר.
ברזיל הקולוניאלית
התפשטות לתוך היבשת
רוב המתיישבים הפורטוגלים שכנו לאורך החופים ועסקו בחקלאות. אולם היו קבוצות של ישועים אשר חדרו יותר פנימה לתוך היבשת כדי לנצר את הילידים. קבוצות נוספות אשר נכנסו לתוך היבשת היו הבנדיראנטס אשר חדרו בקבוצות לתוך היבשת בחיפוש אחר זהב, עבדים, יהלומים ושאר מקורות הכנסה. הבנדיראנטס יסדו בדרכם יישובים באזורי מכרות, אשר חלקם קיימים עד היום. בשנת 1698 נמצאו כמויות גדולות של זהב באזור מינאס ז'ראיס שהביאו לגידול האוכלוסייה בפנים הארץ.
הרברט פייגל
קורות חיים
ב-1931, נשא פייגל את מריה קספר והיגר עמה לאיווה, ארצות הברית, שם השתלב בפקולטה לפילוספיה של אוניברסיטת איווה. כעבור שנתיים נולד בנו, אוטו. ב-1933 זכה למשרת פרופסור לפילוסופיה באוניברסיטת מינסוטה, משרה בה החזיק במשך 31 שנים. קשריו האישיים והמקצועיים הקרובים עם וילפרד סלרס הניבו מפעלים משותפים רבים, ביניהם הספר "קריאות בניתוח פילוסופי" והירחון "Philosophical Studies". ב-1953 בסיוע מענק מקרן היל, הקים את מרכז מינסוטה לפילוסופיה של המדע.
Magic to Make the Sanest Man Go Mad
ביקורת
הפרק מוגדר תכופות על ידי מבקרים שונים כפרק הטוב ביותר, כקלאסיקה, או כאחת מהפסגות של הסדרה.
באתר של מגזין פורבס הוגדר הפרק כ"יצירת מופת". המבקר סקר את המדע הבדיוני שמופיע בפרק והסביר שאף על פי שמדובר בנושאים ספקולטיביים, הרי שהם מוסברים בצורה הגיונית ויכולים להיות אפשריים תחת תנאים מסוימים. הארי מאד הוגדר כנבל שבבירור נמצא בצד הרע של המפה, אבל באופן שבו אופורטוניסט פסיכופת נמצא בו, ולא בצורה שבה יימצא בו רוצח למשל. המבקר ציין את ההתפתחות של הדמויות בפרק, בעיקר ברנהאם ועוד יותר ממנה סטאמטס וציין שהפרק עוסק בעבודת צוות, אמון וחמלה. המבקר ציין שמדובר בפרק שעולה על כל הפרקים הקודמים בהפרש ניכר, וכי הוא הפרק הטוב ביותר שיכול היה לשאוף אליו. הוא הוסיף שברגע ש"דיסקברי" עזבה את הפורמט הסיריאלי והפיקה פרק בעל עלילה סגורה היא שחררה את עצמה מכבלי העלילה העונתית ויצרה סיפור בלתי צפוי בעזרת שימוש מוצלח בטריק סיפורי שחוק. הוא סיכם שהפרק היה מרתק, הדמויות מעניינות ומעוררות הזדהות, והעלילה נפתרה בעזרת שימוש בחוכמתם אל מול עורמת הנוכל, ולא בעזרת טכנולוגיה מתקדמת. הוא ציין שבמובנים רבים מדובר בפרק מלא התקווה ביותר בזיכיון.
הר בידל
ההר ממוקם בסמוך לאגם מקארתור, ולאגם אוהרה, בשטח הפארק הלאומי יוהו.
מקור השם
שמו של ההר ניתן לו על ידי סמואל אי. אס. אלן (Samuel E.S. Allen) בשנת 1894. ההר נקרא על שם אנתוני ג'וזף דרקסל בידל האב, חברו של אלן. אלן קרא לכתף הדרומית של ההר "פסגת קרטיס" (Curtis Peak) על שם רסט רנו קרטיס, מורה למתמטיקה במספר מוסדות אקדמיים בניו אינגלד אשר חקר את ההרים.
הטיפוס על ההר
הראשונים שטיפסו על ההר היו א. אגרס (A. Eggers), ה. סי. פארקר (H.C. Parker), סי. קאופמן (C. Kaufmann) ו-ה. קאופמן (H. Kaufmann) בשנת 1903.
פורמולה 1 עונת 1998
כבכל עונה, חלו מספר שינויים בתקנון. העיקריים שבהם היו:
מטה כללי
מטה כללי (בראשי תיבות: מטכ"ל) הוא מרכז העצבים של הצבא המודרני ומהווה את המטה של המפקד העליון של הצבא. ברוב צבאות העולם מקובל להקים מטה מרכזי שיפקח על כל הכוחות המזוינים של אותה מדינה. בישראל המטה הכללי של צה"ל ממלא תפקיד זה. בארצות הברית קיים מטכ"ל לכל זרוע, ומעליהם מפקד המטות המשולבים.
טאד
הלהקה שמרה על צביון "מטאלי" במשך כל הקריירה, ותקליט הבכורה שלהם God's Balls נחשב לאלבום עם הסגנון הכבד ביותר שיצא אי-פעם מחברת התקליטים מסיאטל סאב פופ, יחד עם אלבום הבכורה של נירוונה, Bleach. הלהקה לא הצליחה מסחרית מחוץ לגבולות סיאטל בשונה מלהקות גראנג' מטאל אחרות, כמו אליס אין צ'יינס וסאונדגארדן, בעיקר בשל תדמית אפורה ו"זרוקה" של חבריה.
בני יהודה תל אביב (כדורסל נשים)
היסטוריה
בעונת 1989/1990, עם המאמן עדני דגן זכתה הקבוצה בגביע המדינה, וזאת לאחר ניצחון בגמר על קבוצת מכבי תל אביב 64-65 מסל ניצחון של שחקנית הקבוצה אלומה גורן 2 שניות לסיום. בסיום עונת 2008/2009 הודיעה הנהלת הקבוצה כי אין באפשרותם לבנות תקציב מתאים להמשך השתתפותם בליגה העל, והקבוצה הורדה לליגה הלאומית. בסיום עונה זו, זכתה הקבוצה בגביע האיגוד לאחר ניצחון כפול על קבוצת עירוני אעבלין.
אמונה בסיסית
אמונת הבסיס הנפוצה ביותר היא באלוהים.
הסבר
בתורת ההכרה הקלאסית, האמונות מוחזקות כאמונות בסיס אם הן אקסיומות מבונות מאליהן, או שהן ניכרות בחושים (אמפיריציזם). דוגמה לאקסיומה היא האקסיומה של רנה דקארט, ("אני חושב, משמע אני קיים"). אמונות הן כאלה שאפשר להאמין בלי שיוכחו כבלתי אפשריות. האמונות בסיס על ידי החושים, טען דקארט, לא בסיסיות כי כל החוויה החושית שלנו יכולה להיות אשליה.
אומבריה
שירותים ותיירות
שרותי התיירות מהווים מרכיב כלכלי יציב וגדל. לאומבריה מגיעים שני מיליון תיירים לשנה, מהם חצי מיליון מחוץ לאיטליה. מוקדי המשיכה הם דתיים, היסטוריים ואומנותיים ומושפעים מרשת השירותים הקיימת באזור.
מגל
אופן השימוש
על הקוצר לאוחז את ידית המגל בידו הדומיננטית וביידו האחרת לאחוז באלומת השיבולים אותה הוא קוצר. בכך נוצרת התנגדות לתנועת היד עם הלהב תוך כדי חיתוך הגבעולים.
ספר השערים
הטקסט והתמונות הקשורים לספר השערים מופיעים בקברים רבים של הממלכה החדשה, כולל בקברי הפרעונים חרמחב, ורעמסס השביעי. בנוסף הם מופיעים גם בקברו של סנדג'ם שהיה גר בדיר אל-מדינה, הכפר העתיק של אמנים ובעלי מלאכה, שבנו את קברי הפרעונים בממלכה החדשה.
ג'יימס פרגוסון (אסטרונום אמריקאי)
ביוגרפיה
ג'יימס פרגוסון נולד בסקוטלנד ב-31 באוגוסט 1797, ומשפחתו עברה לארצות הברית בשנת 1800.
רחוב הרכבת
בין השנים 2006–2009 התבצעו לאורך הרחוב עבודות לבניית מנהרת לה גוארדיה, במטרה להקל על העומסים בכניסה אל העיר. המנהרה מחברת את רחוב הרכבת אל רחוב לה גוארדיה ואל נתיבי איילון בכיוון דרום.
דואליות פונטריאגין
הוכחת המבנה כחבורה אבלית
עבור חבורה טופולוגית כללית G, נראה כי \hat{G} עם פעולת הכפל שהגדרנו היא חבורה אבלית."0) סגירות תחת הפעולה - ראשית נוודא שהפונקציה המוגדרת על ידי כפל נקודתי היא אכן קרקטר. תהיינה.""נראה כי \chi\eta הומומורפיזם של חבורות - עבור a,b \in G, מכיוון ש-\chi, \eta הומומורפיזמים של חבורות אז מקומוטטיביות הכפל בשדה המרוכבים נובע כי כפי שרצינו.""נראה כי \chi\eta רציפה - מכיוון שזהו הומומורפיזם של חבורות, עבור e \in G איבר היחידה מתקיים ומספיק להוכיח רציפות ב-e.""עבור ניקח מרציפות \chi, \eta סביבה U של e כך ש-  ולכן לכל a \in U מתקיים כי""" 1) פעולת כפל אסוציאטיבית - לכל, מתקיים מאסוציאטיביות ב-\Complex כי- "ולכן." 2) אבליות - לכל מתקיים מחילופיות (קומוטטיביות) ב-\Complex כי- ולכן . "3) קיום איבר יחידה - הפונקציה הקבועה \chi הנתונה על ידי היא קרקטר ומקיימת לכל  כי -  ולכן.""מאבליות, נכונה גם אדישות לכפל מימין.""4) קיום איבר הופכי - לכל נטען כי הפונקציה \chi ^ {-1} המוגדרת על ידי, היא איבר הופכי ל-\chi.""ואכן, פונקציה זו רציפה כהרכבת רציפות (הצמדה רציפה ב-\Complex) והיא הומומורפיזם של חבורות כהרכבת הומומורפיזמים של חבורות (הצמדה שומרת על כפל ב-\Complex).""בנוסף, מתקיים לכל a \in G כי ולכן \chi הפיך."
סגירות טופולוגית במרחב הפונקציות הרציפות
הוכחה: (כולל שימוש ברעיון של רשתות) יהיו a,b \in G ונראה כי. מההנחה על f ניקח רשת המתכנסת ל-f. יהיו a,b \in G ונראה כי. מתקיים כי הטופולוגיה של התכנסות נקודתית (טופולוגיית המכפלה) על C(G,S^1) גסה יותר מהטופולוגיה הקומפקטית-פתוחה (מוכלת בה כקבוצה), כי יחידונים הם קבוצות קומפקטיות. לכן, אנו מקבלים כי הרשתות מתכנסות ל- בהתאמה.
טופולוגיה במקרה של קומפקטיות מקומית
במקרה ש-G היא קומפקטית-מקומית כמרחב טופולוגי, יש תיאור נוסף לטופולוגיה על החבורה הדואלית. מכיוון ש- כלומר כל פונקציה בחבורה הדואלית היא רציפה, נובע מטיעונים טופולוגיים בלבד, (בין היתר ממטריות S^1) כי הטופולוגיה שהגדרנו על \hat{G} מזדהה עם הטופולוגיה של התכנסות במידה-שווה על קבוצות קומפקטיות, שנוצרת על-ידי הבסיס:
דוגמאות
כאשר תמונת מספר שלם היא פונקציה ב-z.
סמל אוסטרליה הדרומית
סמל אוסטרליה הדרומית (באנגלית: Coat of Arms of South Australia) הנוכחי החליף בשנת 1984 את סמל מדינת אוסטרליה הדרומית שבאוסטרליה משנת 1936.
נתן גושן
2015: דברי איתי יותר
ב-4 באוגוסט, יצא לאור אלבומו השלישי של גושן, "דברי איתי יותר". ב-10 באוגוסט, הוכתר על ידי גלגלצ כ"איש השנה", לצד התקווה 6 ועברי לידר.
קנטבריה
קנטבריה נתחמת מצפון על ידי הים הקנטברי, ממזרח על ידי חבל הבסקים, ממערב על ידי אסטוריאס ומדרום על ידי קסטיליה ולאון.
עוד לפני הכיבוש הרומי של ספרד כונו תושבי אזור קנטבריה בשם "קנטבריאנים". לגבי מקור השם הועלו מספר השערות. יש המשערים שמקור השם במילה cant שמשמעותה "אבן" בקלטית ומשמעות "קנטבריה" היא "שוכני ההרים". הקנטבריאנים היו ידועים כשכירי חרב ובין השאר שרתו בצבאו של חניבעל במלחמה הפונית השנייה. בשל המאפיינים הלשוניים והתרבותיים הקלטים ששרדו בקנטבריה, היא נחשבת לאחת מהאומות הקלטיות.
האצטדיון האולימפי סנטניאל
היסטוריה
שמו של האצטדיון שונה לאחר האולימפיאדה ל"שדה טרנר" - על שם הבעלים של קבוצת הברייבס - טד טרנר. העובדה שהוועד האולימפי שארגן את משחקי אטלנטה נתן את האצטדיון בשווי 207 מיליון דולרים במתנה לקבוצת הברייבס ולא לעיר אטלנטה עוררה ביקורת.
איתי שגב (בדרן)
איתי שגב (נולד ב־8 במרץ 1972) הוא קומיקאי, שחקן, סטנדאפיסט, עורך, במאי ומנחה טלוויזיה ישראלי.
ביוגרפיה
ב-2018 השתתף בהופעת אורח בסדרה "אילת" המשודרת בHOT.
חיים אישיים
שגב הוא גם מורה לספרות בבית ספר תיכון ובראיון משנת 2014 סיפר כי הוא עוסק בתחום מזה כמספר שנים.
אליענה בקייר
אליענה בקייר (נולדה ב-31 במאי 1982) היא שחקנית ישראלית, התפרסמה לאחר השתתפותה בתוכנית המציאות "פרויקט Y".
קריירה
בשנת 2008 היא שיחקה תפקיד אורח בסדרה "הפיג'מות" בתפקיד עצמה ובנוסף, שיחקה תפקיד משני בסדרה "דני הוליווד" בתפקיד גלי קליסקי.
בקייר השתתפה גם בעונה הרביעית והחמישית בסדרת הנוער "ראש גדול", בתור רחלי בביוף, אחותו של לירון (מייקל לואיס), עיתונאית שמכניסה סדר לעיתון בית ספר.
שלמה להט
קודם לכן שימש בתפקידים פיקודיים רבים ב"הגנה" ובצה"ל, ופרש בדרגת אלוף לאחר שכיהן כמפקד הכוחות המשוריינים בסיני וכראש אכ"א.
עסק ביזמות עסקית, תרם חלק ניכר מזמנו לפעילות ציבורית, שהבולטת שבהן היא עידוד פעילות תמיכה בתהליך השלום.
ראש עיריית תל אביב-יפו
תחילת היכרותו של להט עם העיר תל אביב הייתה בנעוריו, עת למד בגימנסיה הרצליה שבעיר. עם פרישתו מצה"ל בראשית שנת 1973 הצטרף למפלגה הליברלית, שבאותה שנה הקימה עם מפלגות נוספות את הליכוד. בחודש דצמבר של אותה השנה התמודד מטעם מפלגת הליכוד על ראשות העיר תל אביב-יפו, ובפברואר 1974 נבחר לראשות העיר, תפקיד שאותו מילא עד נובמבר 1993, כשבשלוש הקדנציות הנוספות שלו (ב-1978, ב-1983 וב-1988) נבחר בבחירות ישירות.
סנה (מאחז)
סֶנֶּה הוא מאחז ויישוב קהילתי מצפון לירושלים. היישוב משתייך ליישובי המועצה אזורית מטה בנימין. היישוב מוכר בקרב תושביו ותושבי האזור בשם "בני אדם".
שירותים קהילתיים
ביישוב שלושה גני ילדים, מעון, ספריה, משחקיה, בית קפה, גן שעשועים, מגרש, סניף, יקב, מצפור הצופה אל נחל מכמש ושירותי דת הכוללים בית כנסת, מקווה גברים מקווה נשים.ומגוון חוגים
חוק ליטל
חוק ליטְל (Little's law) הוא חוק יסודי בתורת התורים הסטטיסטית, הקובע שבמערכת יציבה, המספר הממוצע של הלקוחות E(N), שווה לקצב ההגעה הממוצע שלהם \lambda, כשהוא מוכפל בזמן הממוצע שהלקוחות מבלים במערכת E(T), דהיינו:
1973 בישראל
מלחמת יום הכיפורים
בשלב השני של המלחמה, בחזית הדרום עסק צה"ל במגננה ובגיבוש כוחות, ובחזית הצפון הבקיע צה"ל את קווי הסורים והחל להתקדם לכיוון דמשק.
הבחירות לכנסת השמינית
לקראת הבחירות לכנסת, שהיו אמורות להתקיים ב-30 באוקטובר (ונידחו ל-31 בדצמבר בשל המלחמה) הוקם בספטמבר "הליכוד", צירוף של גח"ל, "הרשימה הממלכתית", "התנועה למען ארץ ישראל השלמה" ו"המרכז החופשי".
מוזיקה
בתחום המוזיקה הקלאסית מקים נסים אלשיך את הסינפונייטה הישראלית באר שבע, תזמורת סימפונית, שמשכן הקבע שלה הוא באר שבע.
שון קונרי
ביוגרפיה
בשנת 1996 קיבל את פרס גלובוס הזהב למפעל חיים ע"ש ססיל ב. דה-מיל. במרץ 2006, בחגיגות "Tartan Day" בניו יורק, הודיע קונרי כי הוא פורש ממשחק, וכי הוא כותב ספר רומנטי. באוגוסט 2008 יצאה לאור האוטוביוגרפיה שלו, "Being a Scots".
חיים אישיים
ב-1993 עבר קונרי טיפולי רדיותרפיה, והתקשורת דיווחה שהוא חלה בסרטן הגרון בגלל היותו מעשן כבד. בראיון בפברואר 1995 טען קונרי שהוא עבר טיפולים כדי להסיר "גוש קטן" ממיתרי הקול. אביו, שגם הוא היה מעשן כבד, נפטר מסרטן הגרון ב-1972.
ציפי לוין בירון
ביוגרפיה
לוין בירון נולדה בתל אביב. למדה בתיכון בליך. בוגרת תואר ראשון באוניברסיטת בר-אילן תנ"ך וספרות עברית, תואר שני בפילוסופיה יהודית ובעלת ודוקטורט בספרות משווה. סיימה תוכנית ארבע שנתית במסלול רבנות חילונית של "תמורה" בירושלים, לימדה בקהילה הקונסרבטיבית של מכבים- רעות ובקהילה הרפורמית של קריית אונו.
הר פיירוויו (אלברטה)
הר פיירווי (באנגלית: Fairview Mountain או Mount Fairview; מילולית: הר יפה נוף) הוא הר ברכס בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.
מקור השם
שמו של ההר ניתן לו בשנת 1894 על ידי וולטר וילקוקס, בשל יופיו של הנוף הנשקף מפסגת ההר. לעיתים נדירות יש הקוראים להר בשם "הר העז" (הר גואוט - Goat Mountain).
המוסקטרים
תקציר העלילה
בפריז של שנת 1630, ד'ארטניאן, אתוס, אראמיס ופורתוס הם קבוצת לוחמים מאומנים שהוכשרו להגן על המלך, קבוצת הלוחמים הידועה כ"מוסקטרים" מבצעת שלל משימות תחת פיקודו הישיר של קפטן טרוויל. אויבם הראשי הוא הקרדינל רישלייה, שבמהלך הסדרה מנסה להכשיל ואף להרוג את המוסקטרים ואת המלכה אן, ותחת פיקודו נמצאת מיליידי-אשתו לשעבר של אתוס ואויבת שלהם. בעונה השנייה, הקרדינל נפטר ואויבם החדש של המוסקטרים הוא רושפור, אדם צרפתי שברח מכלא ספרד ובהמשך הסדרה מתגלה כבוגד ספרדי.
הר הצופים
ההר במקורות
בספרו מלחמות היהודים ב פרק יט' מספר בן מתתיהו כי הלגיונות הרומאיים החלו את ההתקפה על ירושלים מבסיסם על ההר:
מלחמת ששת הימים
ביומה הראשון של מלחמת ששת הימים הופגז ההר. מחשש שהירדנים ינסו לכבוש את ההר, ניתנה הוראה לכוחות צבא הגנה לישראל לחבור להר הצופים. המאמץ העיקרי של צה"ל בגזרת ירושלים הופנה לחבירה אל ההר. כוחות צנחנים של צה"ל הצליחו לחבור אליו לאחר כיבוש גבעת התחמושת ושכונת שייח' ג'ראח וכוחות שריון חברו אליו לאחר כיבוש גבעת המבתר והגבעה הצרפתית.
בית החולים הדסה הר הצופים
בית החולים ננטש במהלך מלחמת השחרור (ראו לעיל) כמו כל המוסדות והמבנים על ההר. במשך שנים בהן עמד בית החולים בשיממונו נגרמו למבנה ולתכולתו נזקים כבדים. לאחר איחוד ירושלים הוחלט לשקם את בית החולים. במבט רציונלי ייתכן והיה עדיף להרוס את המבנה הישן ולבנות עליו בית חולים חדש אך הלכה למעשה היה שיקום המבנה החלטה שמקורה רגשי גם מבחינה לאומית וגם עבור ארגון "הדסה" - סגירת מעגל היסטורי והערך הארכיטקטוני של המבנה בתכנון אריך מנדלסון הכריעו את הכף בעבור שימור המבנה והתאמתו לצורכי הזמן.
בית הקברות הצבאי הבריטי
בית הקברות הבריטי בירושלים (Jerusalem War Cemetery) הוא בית קברות צבאי לחללי האימפריה הבריטית בארץ ישראל במלחמת העולם הראשונה. בית הקברות הוקם לאחר מלחמת העולם הראשונה ובו נקברו חללים שנפלו במהלך הקרבות באזור ירושלים. מיקום בית הקברות נבחר על פי מספר שיקולים ולבסוף הוקם על פסגת הר הצופים מאחר שבאותה תקופה היה ההר מחוץ לגבול המוניציפלי של ירושלים הבריטית. על כך נוספו שיקולים מעשיים כגון ריכוז של קברים ארעיים וקרבה למפקדה, אך ערך מוסף ניתן על ידי הנוף שנשקף מהר הצופים אשר נתן ביטוי מוחשי לקונוטציות היסטוריות ודתיות של ירושלים, המקרינה מקדושתה על בית הקברות.
בבית הקברות נטמנו 2,515 חללים, מהם 2,449 חללי מלחמה, מתוכם 2,218 חללים מבריטניה. מהסך הכולל, 100 חללים לא זוהו.
יחסי גרמניה–פולין
פוסט-קומוניזם
ב-24 בספטמבר 2013 הציע לך ואלנסה להקים איחוד פוליטי בין הרפובליקה של פולין לבין הרפובליקה הפדרלית של גרמניה; מכיוון שהגבולות באירופה הופכים בכל מקרה ללא רלוונטיים, ויש לשכוח מהעבר ולייצר עתיד טוב יותר.
גולאג
היסטוריה
במחצית השנייה של 1941 אוכלוסיית הגולאגים הצטמקה מאוד, בעיקר עקב "שחרור" מסיבי ושליחת האסירים לחזית (צבא אנדרס שקם בסוף 1941 הורכב רובו ככולו מפולנים, "אויבי העם", שהוגלו משטחי הכיבוש במזרח פולין בשנים 1939–1941 ושוחררו בעבור נכונותם להתגייס), אך גם עקב צמצום חד בפשיעה בשנים 1942–1943. לאחר המלחמה שוב עלה מספר האסירים והגיע לשיא של 2.5 מיליון בראשית שנות החמישים, חלקם אמנם עריקים ובוגדים מהמלחמה, אך רבבות מהם היו שבויים רוסיים שלחמו בנאמנות עד נפילתם בשבי, שוחררו מהשבי והואשמו (קולקטיבית) בבגידה. הנפילה בשבי נחשבה לבגידה בצבא האדום וחייל שנפל בשבי היה צריך להתאבד או לנסות לברוח. מספר רב של אזרחים סובייטיים נשלחו אף הם לגולאגים, בעיקר מאזורים שנכבשו על ידי הנאצים - בחשד ששיתפו עמם פעולה.
גם שבויי מלחמה גרמנים, פינים, פולנים ורומנים ואזרחים ממדינות ששוחררו על ידי הצבא האדום היוו חלק מהאסירים בגולאגים. לא היה זה נדיר שאסירים ושבויים במחנות הנאצים הועברו ישירות לגולאג הסובייטי.
קניון ויקוס
עולם החי
אחת האטרקציות המקומיות המיוחדות במקום היא צפיר האלפים (Rupicapra rupicapra), זן נדיר החי בגבהים גבוהים הרחק מפעילות האדם, בעיקר בצוקים הסלעיים, למשל במגאס לאקוס (Megas Lakos), שהוא נקיק משני של ערוץ ויקוס.
אלעד עמדי
ביקורת
בפברואר 2023 קרא בתוכניתו ברדיו ירושלים לשר המשפטים יריב לוין "לפגוע בנבוט" בנשיאת בית המשפט העליון אסתר חיות. הוא אף שאל חברת מערכת אם תרצה לקחת אקדח ולעשות "את מה שהשמאל הקיצוני רוצה לעשות". בעקבות דבריו הוא הושעה מרדיו ירושלים, אך הוחזר לעבודה כחודש וחצי לאחר מכן. בהמשך החודש הגישה הפועל ירושלים לבית משפט השלום בעיר תביעת לשון הרע כנגד עמדי, והרשות השנייה פתחה בהליך הפרה נגד רדיו ירושלים בשל דבריו.
קיקה קוסטס
קריירה כמאמן
לאחר פרישתו ממשחק הצטרף קוסטס לצוות הניהול של ברצלונה, מתמקד במחלקת הנוער של המועדון. ב-1987 החל לאמן את קבוצת המילואים השנייה של המועדון, ברצלונה ג'. ב-1989, לאחר שברצלונה אתלטיק, קבוצת המילואים הראשונה של המועדון, ירדה לליגה השלישית, התמנה קוסטס לתפקיד מאמנה. בעונתו הראשונה שם הוביל את הקבוצה למקום השני בביתה, אך היא לא הצליחה להעפיל חזרה לליגה השנייה מפלייאוף ההעפלה. בעונה שלאחר מכן סיימה הקבוצה במקום הראשון וחזרה לליגה השנייה. קוסטס אימן את ברצלונה ב' במשך 5 עונות נוספות, בהן סיימה הקבוצה לרוב במרכז טבלת הליגה, וב-1996 הוא הוחלף בחואנדה ראמוס.
קוסטס נשאר במועדון בשנים הבאות. ב-2001 התמנה לקדנציה שנייה כמאמן ברצלונה ב'. על אף שסיימה במקום הראשון בביתה בעונת 2001/2002, ברצלונה ב' לא הצליחה להעפיל חזרה לליגה השנייה. גם בעונת 2002/2003 כשלה במשימה זו, לאחר שסיימה את העונה הסדירה במקום השני, וקוסטס פינה את עמדת המאמן פעם נוספת. הוא שב לקדנציה שלישית ב-2005. בעונת 2006/2007 סיימה ברצלונה ב' במקום ה-19 ונשרה לליגה הרביעית. קוסטס סיים את תפקידו ומונה במקומו ז'וזפ גוארדיולה. קוסטס המשיך לעבוד במועדון עד ספטמבר 2014, אז שוחרר על ידי הנהלת המועדון.
הנאק
אלבומים נוספים
באלבומם השלישי, Round Trip, שיצא בשנת 1981, ניכר היה כבר שינוי הקו המוזיקלי של הלהקה. היה זה אלבום הרפתקני יותר בו העזו חברי הלהקה לנסות כיוונים חדשים וניסיוניים יותר. האלבום קיבל ביקורות סבירות, אולם חברי הלהקה לא הצליחו לשחזר את ההצלחה החד פעמית העצומה של האלבום הראשון, והלהקה התפרקה מיד לאחר צאתו.
הציווי החדש
מבחינה לשונית-חברתית, "הציווי החדש" מסומן כשייך למשלב (רגיסטר) נמוך של השפה העברית, אולם ב-20 השנים האחרונות הוא נכנס במידה מסוימת לפזמונים ולפרסומות. בסוף שנות ה-80 התפרסם השיר "עוברת אורח" של מיכל ורד וירוסלב יעקובוביץ' בביצוע ענת עצמון שבו חוזרת השורה "כנסי אל חיי". בריאיון לטלוויזיה אמרה ענת עצמון כי הם נמנעו לקרוא לשיר "כנסי אל חיי" על-פי השורה החוזרת, כדי שלא להבליט יותר מדי את הצורה "כנסי" שנחשבת בלתי-תקנית (הצורה התקנית היא: "היכנסי אל חיי" על-פי העברית המקראית או תיכנסי על פי צורת הציווי החדש). בדיאלוגים בספרות משתמשים לפעמים בצורות "הציווי החדש" כדי לאפיין דמות לא-משכילה. במקרה כזה, מופיע גרש לסימון השמטת ההברה, למשל: 'כנס, 'זהר או: ת'זהר.
גזירת נטיית היחיד לעומת יתר הנטיות
בנטיית הפועל "לשמור" צורות היחיד והיחידה נגזרות כל אחת מצורת העתיד-נוכח/ת המקבילה להן בהפחתת ההברה הראשונה. בנטיית הפועל "לרדת", צורת היחיד נגזרת כצפוי מצורת העתיד-נוכח, אולם צורות היחידה לא נראות כאילו נגזרו ישירות מצורת העתיד-נוכחת. הצורה הנפוצה rédi נראית כאילו נגזרה מצורת היחיד red בתוספת סיומת הנקבה /i-/ teréd >> te red >> red+i >> rédi הסיבה לכך היא, ככל הנראה, העובדה שגזירה ישירה מצורת העתיד-נוכחת תביא ליצירת צרור עיצורים "בלתי-חוקי": rdi*
כיוון ששיטת הגזירה הרגילה של צורת היחידה חסומה מסיבה פונולוגית, פונים הדוברים (באופן לא-מודע) לשיטת גזירה חלופית. תופעה זו עומדת בניגוד בולט לגזירת צורת היחיד. אם גזירת צורת היחיד מצורת העתיד נחסמת, הרי לפועל לא תהיה נטיית "ציווי חדש" כלל, והדוברים ישתמשו בצורת העתיד בלבד גם כצורת ציווי.
דזירה קלארי
חייה
דזירה נולדה ב-8 בנובמבר 1777 במרסיי. אביה, פרנסואה קלארי, היה סוחר משי אמיד. אחותה הבכירה, ז'ולי, נישאה לז'וזף בונפרטה, אחיו של נפוליאון, ודזירה עצמה, שאז נקראה עוד איז'ני, קשרה קשר רומנטי עם נפוליאון עצמו, אז קצין צבא צעיר ובאה עמו בברית אירוסין. לאחר שנתיים בוטלו האירוסין כאשר פגש נפוליאון בטרקליני החברה הגבוהה של פריז את ז'וזפין, אלמנת הרוזן בוארנה ואם לשני ילדים (אז'ן והורטנס), והחליט לשאתה לאשה. שיקולי קריירה וכספים הנחו את נפוליאון בצעד זה, אך נראה שהיה גם משקל לקסמיה של ז'וזפין.
המכה ה-81
הסרט כולל קטעים מצולמים מתוך משפט אייכמן (1961).
משתנה אלפא2 בכלבי ציד
כוכב משתנה מטיפוס α2 בכלבי ציד (או בקיצור, משתנה α2 בכלבי ציד, באנגלית: α2 Canum Venaticorum variable) הוא כוכב משתנה שמנגנון השינוי שלו נובע מבהירות לא אחידה של פני הכוכב שגורמת לכך שהבהירות הנראית משתנה עם סיבוב הכוכב על צירו. כוכבים אלה הם בדרך כלל כוכבי הסדרה הראשית או תת-ענקים מסוג ספקטרלי A ו-B (ליתר דיוק A7 עד B8) שיש להם שדות מגנטיים חזקים מאוד, שכתוצאה מהם נוצר פיזור לא אחיד של יסודות שונים בשכבותיהם החיצוניות. פיזור זה גורם לספקטרום הכוכב להיות לא שגרתי וכן להשתנות במחזוריות זהה למחזור הסיבוב של הכוכב על צירו, מה שמביא גם לשינוי מחזורי בבהירות נראיתו של הכוכב. מחזוריות השינוי תלויה במהירות הסיבוב של הכוכב על צירו ונעה בין מספר שעות ל-160 ימים, ומשרעת השינוי היא בדרך כלל מספר מאיות של דרגת בהירות ועד לעשירית דרגת בהירות.
מעגילה (כלי בניין)
כאן קיימת הסכמה בין המפרשים כי מדובר בכלי לעיבוד גג טיט, אך קיים חוסר הסכמה בקשר לטיבו.
רחל כהן-כגן
פעילות חברתית-פוליטית-פמיניסטית
על פי פרופ' פנינה להב, כנציגה היחידה של מפלגת נשים, ייצגה יותר מכל חברה וחבר בכנסת הראשונה את עניין שוויון האשה. בשנת 1951 הציעה את "חוק המשפחה ושוויון האשה". הייתה זו הצעת חוק רחבה ומפורטת, המתמודדת עם סוגיות מגוונות של שוויון בין המינים, הן בחברה והן במשפחה. למרות היקפה של הצעת החוק, הכנסת לא אישרה הצעתה זו, וקיבלה אותה שנה את חוק שיווי זכויות האשה. היא עצמה נמנעה מלהצביע בעד הצעת חוק זו, בנימוק לפיו הצעה זו אינה מאפשרת שוויון זכויות לאשה בישראל. לאחר שקיבלה הכנסת את החוק אמרה: שנים לאחר מכן, בשנת 1973, עבר חוק דיני קניין משותף, אשר מבוסס על הצעתה של רחל כהן-כגן משנת 1951.
הלשכה לתערוכות בין-לאומיות
תערוכות בין-לאומיות שהתקיימו בישראל
התערוכה הבינלאומית השנייה שהתקיימה בארץ והוכרה באופן רשמי על ידי הלשכה לתערוכת בין-לאומיות הייתה: כיבוש השממה (או בשמה הרשמי: תערוכת אקספו "ירושלים 1953") הייתה תערוכה עולמית אשר נערכה בירושלים, ישראל במרכז הקונגרסים הבינלאומי בנייני האומה בין התאריכים ה־22 בספטמבר 1953 ל־14 באוקטובר 1953. התערוכה הייתה התערוכה הבינלאומית הראשונה שנערכה בישראל, התערוכה הוכרה על ידי ה־BIE. בתערוכה השתתפו 13 מדינות וביקרו בה כמיליון וחצי מבקרים. בחודש מאי 1956 נערכה בבית דגן תערוכה מיוחדת, שהוכרה על ידי ה־BIE, בנושא: "גידול הדרים",  בשם: התערוכה הבינלאומית לחקלאות במסגרת פרויקט "הקונגרס הבינלאומי הרביעי של מגדלי פרי הדר התיכון" שהתקיימה בין התאריכים 21 במאי ל־20 ביוני 1956.
רוח נשית
רוח נשית - עצמאות כלכלית לנשים נפגעות אלימות היא עמותה פמיניסטית, פועלת משנת 2007 לקידום עצמאותן הכלכלית של נשים נפגעות אלימות פיזית, רגשית וכלכלית בישראל על מנת שיוכלו לצאת ממעגל האלימות ולהתחיל חיים חדשים. העמותה חותרת לשינוי חברתי ומגדרי. במסגרת פעילותה, העמותה ליוותה אלפי נשים והכשירה מאות מתנדבות אשר יחד יצרו קהילה תומכת ומקדמת לנפגעות אלימות. העמותה פועלת לקידום מדיניות וחקיקה להסרת חסמים העומדים בפני נשים נפגעות אלימות בשוק העבודה.
היסטוריה
מכי חכם נאמן ודיאנה רוזנר הקימו את עמותת "רוח נשית" בשנת 2007. מראשי העמותה בעבר נמנים פרופ' עינת פלד, חוקרת בתחום אלימות נגד נשים מבית הספר לעבודה סוציאלית באוניברסיטת תל אביב, כיהנה כחברת ועד מנהל בין השנים 2007–2010 וכיו"ר העמותה בין השנים 2010–2017. משנת 2017, יושבת ראש העמותה היא חגית בכור. השחקנית יעל אבקסיס כיהנה כנשיאת העמותה בין השנים 2010–2015אותה החליף מוטי רייף, ובשנת 2021 הצטרפה הזמרת ריטה כידידת העמותה.
בשנת 2016 זכתה העמותה, יחד עם חכם נאמן, באות הוקרה של השרה לשוויון חברתי בתחום המאבק באלימות נגד נשים.
קואליציות נשים
מדי שנה ב-25 בנובמבר מתקיימת הצעדה והעצרת לציון יום המאבק הבינלאומי באלימות נגד נשים בהשתתפות רוח נשית, מרכז הסיוע לנפגעות תקיפה מינית בת"א וק.מ.ה - קידום מעמד האישה בעיריית ת"א.
העלאת מודעות לקשר בין תלות כלכלית לאלימות כלפי נשים
חלק מרכזי בפעילות המערכתית של רוח נשית קשור במאבק באלימות כלכלית בתוך מערכת זוגית.
שופט
הגוף הבוחר
פרק ב' בחוק-יסוד: השפיטה עוסק במינוים של שופטים ובתנאי כהונתם. בהתאם לחוק זה, שופט נבחר על ידי הוועדה לבחירת שופטים, שבה תשעה חברים: נשיא בית המשפט העליון, שני שופטים אחרים של בית המשפט העליון שבוחר חבר שופטיו, שר המשפטים (שהוא יושב ראש הוועדה) ושר אחר שקובעת הממשלה, שני חברי כנסת שבוחרת הכנסת (לרוב נציג אחד של הקואליציה ונציג אחד של האופוזיציה), ושני נציגים של לשכת עורכי הדין שבוחרת המועצה הארצית של הלשכה.
פסלות שופט לדיון מסוים
בתיקון שנעשה בשנת 2004 בחוק בתי המשפט נקבע:
נעם סמל
קריירה
בשנת 1971 הקים וניהל את חברת "בידור לעם בע"מ" (בשיתוף עם חיים טופול, אורי זוהר ופשנל) וב-1973 ניהל את החברה בבעלותו המלאה עד לסגירתה בעקבות מינויו למנכ"ל תיאטרון חיפה ב-1980.
עם המשבר הכלכלי אליו שקע תיאטרון הבימה, מונה סמל למנהל הכללי של התיאטרון בדצמבר 2019.
טלוויזיה ורדיו
מאז 1998 הנחה בערוץ הראשון את "קפה תיאטרון", תוכנית שבועית בנושאי ספרות, אמנות ומדעי הרוח.
ספרו
בשנת 2023 פרסם נעם סמל אוטוביוגרפיה: כניסת אמנים: זיכרונות וסיפורים מן החזית של התרבות הישראלית, הוצאת מטר.
עבד א-רחים אל-כיב
עבד א-רחים אל-כיב (בערבית: عبد الرحيم عبد الحفيظ الكيب; השם המלא בתעתיק מדויק: עבד אלרחים עבד אלחפיט' אלכיב; 2 במרץ 1950 – 21 באפריל 2020) היה פוליטיקאי לובי, פרופסור להנדסת חשמל, ויזם. כיהן כראש הממשלה של מועצת המעבר הלאומית מנובמבר 2011 עד אוקטובר 2012.
חבורת סימטריות
תכולתה של חבורת הסימטריות
כדי לקבוע את הרכבה המדויק של חבורת הסימטריות, יש לקבוע בנוסף לדרישות המרחביות עוד שני תנאים: (1) מהן התכונות של האובייקט שאותן צריכות הפעולות לשמור; (2) מהם הקריטריונים שלפיהם מחשיבים שתי פעולות כשונות זו מזו.
דוגמאות
חבורת הסימטריות של קובייה כוללת 24 איברים, מכיוון שבכל פעולה יש לקבוע לאיזה משמונת הקודקודים יעבור קודקוד נתון, ואחר-כך לקבוע לאיזה משלושה השכנים של אותו קודקוד יעבור קודקוד סמוך לקודקוד הנתון. פעולות אלה ניתנות כולן למימוש כפעולות על המרחב האוקלידי התלת-ממדי. לעומת זאת, חבורת הסימטריות של הגרף המתאר את הקוביה (שהוא הגרף המופשט הכולל רק 8 קודקודים ו-12 צלעות מחברות) היא בת 48 איברים, משום שבמקרה זה מוסכם שגם פעולת השיקוף היא פעולה חוקית.
המלוכה הבריטית
בית המלוכה האנגלי
הנרי הרביעי היה אף הוא נכדו של אדוארד השלישי. אביו היה בנו השלישי של אדוארד, ג'ון מגונט, דוכס לנקסטר, ועל כן נחשבת מלכותו לתחילתה של שושלת לנקסטר. לכל אורך מלכותו נאבק הנרי בניסיונות הפיכה ומרידות. בנו, הנרי החמישי מלך משנת 1413. בתקופה זו שרר באנגליה שקט יחסי, שאיפשר להנרי החמישי להתמקד במלחמתו בצרפת. הנרי החמישי זכה בניצחונות רבים, ואילץ את שארל השישי, מלך צרפת, להכיר בו כיורש הכתר הצרפתי. אך בשנת 1422, בעת שהיה בשיא כוחו, לקה לפתע בדיזנטריה ומת. את הכס ירש בנו, הנרי השישי, שטרם מלאה לו שנה. הצרפתים, בראשות ז'אן ד'ארק, ניצלו הזדמנות זו להדיח את השלטון האנגלי בצרפת.
אוניה פרסונלית ותקופת הרפובליקה
בהיעדר שלטון מסודר, גבר בקרב הציבור הרצון להשיב את המלוכה. במסגרת הרסטורציה האנגלית בשנת 1660 הושבה המלוכה לבנו של צ'ארלס הראשון, צ'ארלס השני. היות שלא היו לצ'ארלס השני ילדים חוקיים, היה יורש העצר אחיו הקתולי של המלך, ג'יימס, דוכס יורק. עובדת היותו של ג'יימס קתולי הביאה לניסיונות של הפרלמנט לשנות את סדר הירושה. צ'ארלס פיזר מספר פעמים את הפרלמנט בניסיון למנוע חוקים המשנים את סדר הירושה, ולבסוף, לאחר פיזור הפרלמנט, שלט בין השנים 1681 עד 1685 מבלי לכנס את הפרלמנט. עם מותו של צ'ארלס, בשנת 1685, עלה לשלטון אחיו והחל במדיניות סובלנית כלפי הדת הקתולית. מדיניות זו, שכללה מינוי קתוליים לתפקידים ציבוריים רבים ולתפקידים של ראשי הצבא, כמו גם החלטתו להקים צבא קבע גדול, הייתה לצנינים בעיני הציבור. כתוצאה מכך הזמינו מספר אצילים, שכונו "השבעה הנצחיים", את בתו של המלך, מרי, ואת בעלה ויליאם, נסיך אוראנז', להדיח את המלך ולמלוך במקומו. ויליאם הסכים, והגיע לאנגליה ב-5 בנובמבר 1688. ג'יימס, בראותו את התמיכה הציבורית הרבה לה זכה ויליאם, נמלט ב-23 בדצמבר באותה שנה. ב-12 בפברואר 1689 התכנס הפרלמנט הבריטי והכריז שבריחתו של ג'יימס מהווה ויתור על כס המלוכה ולכן ויליאם השלישי ומרי השנייה ימלכו יחדיו על אנגליה ואירלנד (תוך נישול בנו של ג'יימס השני, ג'יימס פרנסיס אדוארד סטיוארט, אחיה למחצה של מרי, שהזכות למלוכה נשללה ממנו בשל ויתורו של אביו על הכתר). הפרלמנט הסקוטי הכיר במלכותם זמן קצר לאחר מכן. אירוע זה מכונה המהפכה המהוללת, כיוון שנעשה ללא שפיכות דמים. כוחו של הפרלמנט גבר בשל מהפכה זו וחוק הזכויות 1689 קבע את עליונות הפרלמנט ואת זכותם של תושבי אנגליה שלא לשלם מיסים מבלי הסכמת הפרלמנט למיסים. החוק קבע כי כל מלכי אנגליה יהיו מעתה פרוטסטנטים וכי לאחר מותם של ויליאם ומרי, אם לא יהיו להם ילדים (כפי שאכן היה), תירש את הכתר אן אחותה הצעירה של מרי. מרי נפטרה בלא ילדים בשנת 1694, ובעלה ויליאם המשיך למלוך אחריה עד מותו ב-1702. בשנת 1700 נפטרו כל ילדיה של אן, והותירו אותה צאצאית יחידה לבית המלוכה מבלי יורשים. הפרלמנט הבריטי, במטרה למנוע מחלוקת על כס המלוכה, וכן על מנת למנוע את שובם של צאצאי ג'יימס השני לשלטון, העבירו את חוק ההסדר 1701 בו נקבע כי סופיה מהנובר, צאצאיתו של ג'יימס הראשון, היא יורשת הכתר הבריטי, בהיותה שארת הבשר הפרוטסטנטית הקרובה ביותר של המלכה אן.
איחוד הממלכות
יורשתו של ויליאם הרביעי הייתה המלכה ויקטוריה. כאישה, יכלה ויקטוריה לשלוט בממלכה המאוחדת אך לא בהנובר, ולכן בוטל למעשה האיחוד האישי בין הממלכה המאוחדת להנובר. התקופה הוויקטוריאנית אופיינה בשינויים טכנולוגיים, חברתיים, מדעיים, אמנותיים וכלכליים בבריטניה והעמידה את בריטניה כמעצמת על. עם ההשתלטות על הודו הוכרזה ויקטוריה בשנת 1876 כקיסרית הודו. עם זאת, בתקופת שלטונה של ויקטוריה, גבר כוחה של התנועה הרפובליקנית, בעיקר בשל נבצרותה הארוכה של ויקטוריה בתקופת אבלה על מות בעלה.
המלוכה באירלנד
בשנת 1800 נחקק חוק האיחוד אשר איחד את אירלנד עם ממלכת בריטניה הגדולה. הממלכה החדשה נקראה "הממלכה המאוחדת של בריטניה הגדולה ואירלנד". אירלנד המשיכה להיות חלק מהממלכה המאוחדת עד עצמאותה בשנת 1922. לאחר קבלת העצמאות נותר בית המלוכה כראש מדינה של המדינה האירית העצמאית (מצב של "אוניה פרסונלית"). מצב זה הסתיים בשנת 1949 עת הפכה אירלנד לרפובליקה, וניתקה את כל קשריה עם בית המלוכה. צפון אירלנד נותרה חלק מהממלכה המאוחדת, הנקראת מאז "הממלכה המאוחדת של בריטניה הגדולה וצפון אירלנד".
המלוכה כיום ומעמדה הציבורי
ישנם רבים (גישת ביניים) אשר טוענים כי מדובר במסורת מפוארת ועל כן יש לשומרה תוך ביצוע רפורמות מסוימות מתאימות. סקרים גילו כי האהודים ביותר בקרב בני בית המלוכה דהיום הם המלכה לשעבר אליזבת השנייה ונכדה הנסיך ויליאם. דמות פחות אהודה הוא המלך צ'ארלס השלישי. לאור זאת סבורים חלק מאנשי גישת הביניים, כי למען עתידו של בית המלוכה יש להעביר את הכתר ישירות לוויליאם, ולא, יעמוד המשך קיומו של הכתר הבריטי בסימן שאלה. בשנים האחרונות נדמה כי בני המלוכה עושים רבות כדי להצטייר באור חיובי בעיני הציבור - רצונו של הנסיך הארי להילחם בעיראק, עמותות צדקה של המלך צ'ארלס ועוד.
ביקורי משפחת המלוכה בישראל
סדר הירושה
באוקטובר 2011, הסכימו 16 המדינות תחת הנהגתה של מלכת בריטניה, לשינוי החוק, ולבטל את ההסדר הישן, שהעניק העדפה ליורש זכר, ולפיו בנים ירשו לפני הבנות. ההורשה היא לפי סדר הולדתם של הצאצאים. חוק ההסדר קובע כי רק צאצא טבעי (ולא מאומץ) יכול לרשת (החוק התייחס לצאצאיה של סופיה מהנובר, נכדתו של ג'יימס הראשון).
זכויות וסמכויות בית המלוכה
מאחר שהממלכה המאוחדת היא מלוכה חוקתית, הכתר מפעיל את סמכויותיו בהתייעצות עם שרי הממשלה. לא נדרשת הסכמה של הפרלמנט הבריטי להפעלת סמכויות המלך. כמו כן, לפרלמנט אין סמכות להגביל את סמכויות המלך בחוק ואף לדון בהגבלת סמכויות המלך ללא צורך בקבלת הסכמה מוקדמת מבית המלוכה. אף שסמכויות בית המלוכה רחבות ביותר, הן אינן בלתי מוגבלות. כך, לדוגמה, בהתאם למגנה כרטה, המונרך אינו רשאי להטיל מסים ולצורך הטלת מיסים נדרשת הסכמה של הפרלמנט הבריטי. הכתר אף אינו רשאי לנכס לעצמו זכויות חדשות.
המלך או המלכה מאמנים את הנציבים העליונים, השגרירים ומקבלים דיפלומטים של מדינות אחרות. כל הדרכונים הבריטיים מוצאים בשמה של המלכה.
הריבון הוא "מקור הכבוד" (fount of honour), ומכוח סמכותו וכוחו זה הוא רשאי להעניק תוארי אצולה בממלכה המאוחדת. המלך מעניק את תוארי האצולה והאבירות אולם בפועל רובם של אלה מוענקים על פי עצת ראש הממשלה. המלכה עדיין יכולה להעניק תוארי הכבוד על פי רצונה, מבלי להתייעץ קודם לכן עם ראש הממשלה או השרים - בין תארים אלה ניתן למנות חברות במסדר הבירית, מסדר הדרדר, המסדר הוויקטוריאני המלכותי, ומסדר הכבוד, וכאמור להעניק גם תוארי אצולה: דוכס, מרקיז, רוזן, ויקונט וברון.
המלכה היא המושל העליון של כנסיית אנגליה. מתוקף תפקיד זה ממנה המלכה את הארכיבישופים והבישופים, אולם גם מינויים אלה מתבצעים על פי המלצת ראש הממשלה (אשר בעצמו חייב לבחור מועמד מתוך רשימת מינויים שמכינה מועצת המינויים המלכותית). המלכה היא חברה של הכנסייה הסקוטית אך לא עומדת בראשה. עם זאת, למלכה סמכות למנות את הלורד הנציב העליון של האספה הכללית של הכנסייה של סקוטלנד. למלכה אין תפקיד כלשהו בכנסייה של ויילס או בכנסייה של אירלנד, שאינן דתות רשמיות.
כספים ומימון
המלך צריך לשלם מס ערך מוסף אולם פטור ממס הכנסה וממס רווחי הון. מאז שנת 1993 הסכימה המלכה אליזבת, אף שאינה מחויבת על פי חוק, לשלם מס הכנסה. מס זה חל רק על ההכנסות האישיות של בית המלוכה (מדוכסות לנקסטר) ולא על ההכנסות המאושרות על ידי הפרלמנט במסגרת הרשימה הציבורית.
בתי מגורים
ארמונות מלכותיים אחרים אינם משמשים את בית המלוכה למגורים - ארמון וסטמינסטר שימש כארמון מלכותי עד שנת 1530. אף שהוא מוגדר רשמית כארמון מלכותי, כיום הוא משמש את שני הבתים של הפרלמנט הבריטי. בשנת 1530 עבר בית המלוכה הבריטי לארמון וייטהול שנהרס בשריפה (למעט בית הסעודות) בשנת 1698. במקום בו עמד הארמון מצויים כיום בנייני משרדי הממשלה הבריטיים. לאחר שריפת הארמון עבר בית המלוכה להתגורר בארמון סנט ג'יימס, המשמש באופן רשמי את בית המלוכה עד ימינו (על אף שבפועל עברו המלכים ממנו בשנת 1837, עדיין משמש ארמון סנט ג'יימס לטקסים רשמיים כגון אמנת שגרירים, ובו מתכנסת מועצת ההורשה הקובעת זהות יורש העצר). עם זאת, ארמון סנט ג'יימס אינו נחשב כבית רשמי של המלכה, והוא משמש את בני משפחת המלוכה, כמו גם מבנים אחרים ובהם בית קלארנס וארמון קנזינגטון אשר בבעלות הכתר.
סמל המלוכה והנס המלכותי
המוטו המופיע בתחתית הסמל הוא המוטו של המלוכה הבריטית בצרפתית: Dieu et mon droit - "אלוהים וזכותי שלי"; והמוטו של מסדר הבירית, גם כן בצרפתית: Honi soit qui mal y pense - "הבוז למי שיהגה בו רעה".
גופרדו פטראסי
חייו
בהמשך היה פטראסי למנהל מוזיקלי של בית האופרה לה פניצ'ה ומשנת 1959 לימד הלחנה בקונסרבטוריון סנטה צ'צ'יליה ובאוניברסיטת מוצרטיאום בזלצבורג. רבים מתלמידיו של פטראסי היו מפורסמים, בהם פרנקו דונאטוני, אלדו קלמנטי, קורנליוס קרדיו, אניו מוריקונה, אריק זלצמן, פיטר מקסוול דייוויס, ריצ'רד טייטלבאום ואחרים.
דינמו מוסקבה (כדורגל)
בעונת 1971/72 הייתה דינמו קבוצת הכדורגל הסובייטית הראשונה שהצליחה להעפיל לגמר טורניר אירופי, משהעפילה לגמר גביע אירופה למחזיקות גביע והפסידה 2–3 בגמר לגלאזגו ריינג'רס.
תחילת המאה ה־21
בשנת 2006, מונה אנדריי קובלב למאמן למשך 4 שנים (בשנת 2005, הוא שימש כמאמן הקבוצה ב-10 משחקים). באותה שנה, הקבוצה סיימה במקום הנמוך ביותר בהיסטוריה הרוסית שלה, אך נמנעה מירידת ליגה (מקום 14). דינמו פתחה את עונת 2007 במשחק מול ספרטק. אך הפסידה ליריבתה המושבעת בתוצאה 1:0. הם סיימו בתיקו עם צסק"א. ואז עוד תיקו. הפעם עם אמקר. אחר כך הגיעו שני ניצחונות רצופים על לוקומוטיב — בגביע 1:0 ובאליפות 2:1. אבל אז הם ספגו שלושה שערים במשחק מול זניט. ואז לוקומוטיב נקמה במשחק הגומלין בגביע — 4:0. דינמו שיחקה טוב מאוד בקיץ. התבוסות של קובאן ורוסטוב, ניצחון על צסק"א וזניט, תיקו מול לוקומוטיב וסיימה את העונה עם 41 נקודות. לוקומוטיב ואמקר היו עם מספר נקודות זהה. אבל בגלל הפרש השערים טוב יותר, דינמו תפסה את המקום השישי.
בשנה שלאחר מכן, אצטדיון דינמו נסגר לקראת הריסה ובניית ארנה חדשה ואצטדיון חימקי הפך למגרש הביתי החדש. את אליפות רוסיה דינמו החלה בניצחונות על פ.צ. מוסקבה וחימקי. אחר כך ניצחה את ספרטק בגביע הרוסי - 3:0. הצלחה זו באה בעקבות שני הפסדים לרובין בקאזאן 0:3 ובבית 0:1 ולקריליה 0:1. אחר כך הגיעו שני ניצחונות - על ספרטק וזניט. לפני פגרת החורף באליפות שמרה דינמו על סיכוי לאחד משלושת המקומות הראשונים.
2019—ואילך
בפברואר 2022 הבנק השיב את מניות השליטה במועדון חזרה לאגודת דינמו בשל הסנקציות המערביות שהוטלו עליו על רקע הפלישה הרוסית לאוקראינה. במאי 2022 העפילה לגמר הגביע הרוסי בכדורגל 2021/2022, אך הפסידה 2:1 ליריבתה המושבעת ספרטק.
אצטדיונים
במשך כעשור משנת 2009 עד 2019 הקבוצה אירחה את משחקי הבית שלה בארנה חימקי המכיל 18,636 ושימש את הקבוצה עד לחניכת VTB ארנה.
בעלים, הנהלה וספונסרים ראשיים
בקיץ 2006 אגודת דינמו חתמה על הסכם עם VTB למכירת 60.9% ממניות הקבוצה לידיהם. הבנק, שנמצא בבעלות המדינה, החליט להשקיע בשיפוץ אצטדיון דינמו הישן ותכנן להשקיע מיליארד דולר בפרויקט בניית VTB ארנה. בתחילת 2008 נחתם חוזה השקעות לפיתוח המתחם הסובב את האצטדיון לצורך הקמת מרכז מסחרי. באותה שנה תקציב המועדון עמד על 41 מיליון דולר. ב-2009 הבנק כבר החזיק ב-75% ממניות המועדון ולאחר שבוריס רוטנברג חדל מלהשקיע כספים במועדון ב-2015, VTB הודיע על כוונתם לרכוש את שאר מניות המועדון המוחזקות בידי אגודת דינמו. בסוף 2016 אגודת דינמו הסכימה למכור את כל החזקותיה בקבוצה ל-VTB תמורת מחיר סמלי של רובל אחד. בפברואר 2022 הבנק השיב את מניות השליטה במועדון חזרה לאגודת דינמו בשל הסנקציות המערביות שהוטלו עליו על רקע הפלישה הרוסית לאוקראינה.
ג'ורג' ווקר בוש
הפלישה לאפגניסטן
מיד לאחר שבוש הציב שורה של דרישות לשלטונות הטליבאן באפגניסטן, הם הודיעו כי הם מסרבים לשתף פעולה עם ארצות הברית כנגד ארגון אל-קאעידה. עבור בוש היה זה סימן שהמלחמה שאותה תכנן היא בלתי נמנעת. הוא הורה לצבא האמריקני לגבש תוכנית פלישה לאפגניסטן כשהוא זוכה לגיבוי ציבורי רחב בארצו ולתמיכה בינלאומית רחבה ברחבי העולם. כחלק מההכנות לפלישה, רקם בוש שיתוף פעולה עם ממשלו של פרווז מושארף בפקיסטן הגובלת באפגניסטן מדרום-מזרח וכן עם כמה ממדינות מרכז אסיה הגובלות באפגניסטן מצפון. בנוסף, יזם בוש ברית צבאית עם הברית הצפונית – האופוזיציה האפגנית החמושה אשר כללה שורה של ארגונים ששלטו במדינה לפני השתלטות הטליבאן. הברית הצפונית הייתה אמורה, על פי התוכנית האמריקאית, להוות בסיס לשלטון החדש. במקביל שקד הנשיא בוש על הקמת קואליציה בינלאומית רחבה ככל האפשר של מדינות שיסכימו להשתתף בלחימה לצד ארצות הברית. 43 מדינות התחייבו להעמיד את כוחותיהם למלחמה, כאשר המובילות שבהן היו הממלכה המאוחדת, צרפת וגרמניה.
קיצוץ המיסים ורפורמות בחינוך ובבריאות
הורדת המיסים שיזם בוש הביאה כצפוי לירידה בהכנסות המדינה. ההכנסות הפדרליות בתקציב האמריקני בשנת 2000 שעמדו על 2,025 מיליארד דולר, ירדו בשנת 2003 לסכום 1,782 מיליארד דולר. במקביל לירידה בהכנסות, האמירו הוצאות המדינה באופן חד ולא צפוי בשנותיו הראשונות של בוש, בעיקר בשל הגידול בהוצאות הביטחוניות של ארצות הברית שנבעו ממעורבותה במלחמות אפגניסטן ועיראק. כתוצאה מכך, גדל הגירעון הפדרלי של ארצות הברית שעמד בשנת 2000 על 5,674 מיליארד דולר, ל-7,379 מיליארד דולר בשנת 2004. במקביל, עד לסוף הקדנציה הראשונה של בוש הצליח הממשל האמריקאי לייצב את הכלכלה, כאשר כבר החל משנת 2002 חל מדי שנה גידול בשיעור הצמיחה. בנוסף לכך, התמתנה מגמת הירידה בהכנסות המדינה, ובשנת 2004 החלה מגמה של עליה בהן. הגידול בגירעון אף הוא התמתן ומספר המובטלים החל לרדת. הממשל טען שהסיבה לעלייה בצמיחה ולהתחזקות המשק נעוצה בצעדים הכלכליים השונים שנקט בוש, שהתמקדו בעיקר בהורדת המיסים. פיגועי 11 בספטמבר ופרוץ המלחמה באפגניסטן שאירעו בשלהי שנת 2001, קטעו את יוזמותיו של בוש לעריכת רפורמות מרחיקות לכת בתחומי הפנים. החל מהמחצית השנייה של שנת 2001, בחודשים שקדמו לאירועים הללו, קידם בוש את הרפורמה המרכזית שלו בתחום החינוך (No Child Left Behind Act), שהייתה פרי הבטחתו בבחירות שנערכו כשנה קודם לכן. מטרת הרפורמה הייתה לצמצם פערי חינוך בין עניים לעשירים ולהגדיל את ההשקעה הלאומית בחינוך. במסגרת הרפורמה הורחב המימון של מערכת החינוך, ובתי ספר שבהם למדו ילדים להורים מעשירוני ההכנסה הנמוכים, אמורים היו לזכות בתקציב ציבורי גבוה יותר. היוזמה זכתה לתמיכה דו-מפלגתית רחבה, ועברה בקונגרס ברוב גדול, וזאת במקביל להתעצמותה של הלחימה באפגניסטן. החוק נכנס לתוקפו בינואר 2002. רבים טענו כי הרפורמה שיזם בוש הייתה מוצלחת במיוחד, כיוון שהייתה מגמה של שיפור בנתוני הביצועים של התלמידים במתמטיקה ובקריאה כפי שהשתקפו במבחני ההערכה הארציים. המבקרים טענו שהתמקדות בהצלחה כמותית ובמבחנים, באה על חשבון מרכיבים חיוניים אחרים הנדרשים לחינוך. החוק נשאר בתוקף לאורך כל תקופת כהונתו של בוש כנשיא וכך גם לאורך רוב תקופת כהונתו של הנשיא ברק אובמה. במהלך שנת 2012 העניק אובמה למדינות שונות פטור מיישום החוק, ולבסוף, בדצמבר 2015, בוטל החוק והוחלף ברפורמה חדשה הנקראת "Every Student Succeeds Act". במקום החוק נוסחו תקנות חדשות שאפשרו לבתי הספר בין השאר גמישות רבה יותר בקביעת יעדיהם הלימודיים.
כהונתו השנייה כנשיא (2005–2009)
בראשית הקדנציה השנייה של בוש הוחלף מזכיר המדינה קולין פאוול ביועצת לביטחון לאומי קונדוליזה רייס ואת תפקידה קיבל סטיבן האדלי, מי שהיה מבכירי מחלקת ההגנה בתקופת כהונתו של בוש האב. סגן הנשיא דיק צ'ייני המשיך בכהונתו גם בקדנציה השנייה. אחרי בחירות אמצע הקדנציה ב-2006, בהן נחלה המפלגה הרפורבליקנית מפלה שחלק גדול ממנה יוחס להסתבכות בעיראק, הוחלף גם מזכיר ההגנה דונלד רמספלד, ואת מקומו תפס רוברט גייטס.
טריי יאנג
קריירת תיכונים ומכללות
יאנג נולד בעיר לאבק שבטקסס ובבגרותו למד בתיכון נורמן שבאוקלהומה. בשנתו השלישית בתיכון קלע 43.2 נקודות בממוצע למשחק עבור קבוצת בית ספרו, ובשנתו האחרונה שיפר את תפוקתו ל-44 נקודות למשחק. בשתי העונות זכה בתואר שחקן התיכונים המצטיין של אוקלהומה, ובסיום לימודיו נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.